‫‫"(نيتفليكس) تقدم"‬
‫‫"(غرينلاند)، حسب آخر مصادر 1905"‬
‫‫"شبه جزيرة (بيري لاند)"‬
‫‫في شي برا!‬
‫‫"آيفر"، الحقهم.‬
‫‫روح شوف شو في، بسرعة. اعطيني القنديل.‬
‫‫هاد الكابتن!‬
‫‫لقيت شي أستاذ؟‬
‫‫ساعد "يورغنسن". رجليه مجمدين.‬
‫‫تمام، يلا.‬
‫‫- "هولم" صار واصل.‬ ‫‫- بسرعة يا "أونغر"، هات المي.‬
‫‫"يورغنسن"، ارفع راسك.‬
‫‫- "أونغر"، هات المي بسرعة.‬ ‫‫- يلا جاي!‬
‫‫- ارفعو. عمهلك.‬ ‫‫- لا تخاف، نحنا معك.‬
‫‫- نحنا معك.‬ ‫‫- لا تخاف "يورغنسن".‬
‫‫"أونغر"، المي.‬
‫‫- يلا!‬ ‫‫- جاي.‬
‫‫مسك هدول. لا تخاف "يورغنسن".‬
‫‫- في عندكن ويسكي؟‬ ‫‫- أيوه. رح جيبلو كاس.‬
‫‫امسك.‬
‫‫لحظة.‬
‫‫اعطيني ياها.‬
‫‫ثبتو يا "آينر"، يلا.‬
‫‫تنفس يا "يورغنسن"، خليك عم تتنفس!‬
‫‫خلونا نخلص.‬
‫‫تمام.‬
‫‫- ثبتوه.‬ ‫‫- واحد، اتنين، تلاتة.‬
‫‫"مقتبس عن قصة حقيقية"‬
‫‫"ليلة عيد الميلاد 1909‬ ‫‫شمالي شرقي (غرينلاند)"‬
‫‫تمام.‬
‫‫- شكرًا.‬ ‫‫- يا هلا.‬
‫‫ريحة الميلاد معبأة الجو.‬
‫‫واحد، اتنين، تلاتة.‬
‫‫- مين جيعان؟‬ ‫‫- كلنا.‬
‫‫- ميت من الجوع.‬ ‫‫- ميت من الجوع.‬
‫‫يلا يا شباب.‬
‫‫- شكله رائع.‬ ‫‫- وأخيرًا.‬
‫‫برعت يا عزيزي.‬
‫‫- وأخيرًا فلح بشغلة.‬ ‫‫- شكرًا.‬
‫‫عيروني سمعكم يا شباب.‬
‫‫- خلصت الحفلة.‬ ‫‫- اسكت يا "بولسن".‬
‫‫- بدي منكن ترفعوا كاساتكم…‬ ‫‫- طبعًا.‬
‫‫على شرف…‬
‫‫أحباءنا بالوطن‬
‫‫وعلى شرف الرجال لي ضحوا بحياتهم‬
‫‫وهني عم يستكشفوا‬ ‫‫آخر المناطق المجهولة بمملكتنا.‬
‫‫كاس بعثة الدانمارك الاستكشافية.‬
‫‫وكاسكن أنتو‬
‫‫لأنكن شاركتوني بتحقيق المهمة.‬
‫‫كاسكن.‬
‫‫قطعنا نص المسافة.‬
‫‫بحثنا الطويل ما صار حسب الخطة.‬
‫‫و"يورغنسن" بيعرف هالشي.‬
‫‫متل ما توقعنا،‬
‫‫ما قدرنا نلاقي أي دليل‬ ‫‫على البعثة المختفية.‬
‫‫بس،‬
‫‫لقينا هالشي.‬
‫‫مذكرات واحد من الرجال.‬
‫‫وخريطة‬
‫‫على ما يبدو بتدلّ عموقع‬
‫‫العلامة‬
‫‫المكان لي ترك فيه "ميليوس ايركسن"‬ ‫‫آخر سجلاته عن الأرض المجهولة.‬
‫‫شو هي العلامة؟‬
‫‫هي كومة حجارة فيك تشوفها من بعيد.‬
‫‫ولهيك رح حاول انطلق برحلة تانية.‬
‫‫شو؟‬
‫‫تانية؟‬
‫‫رح نبعد أكثر هالمرة ونعبر الغطاء الجليدي،‬
‫‫حتى نسترجع الأغراض لي تركوها وراهن.‬
‫‫مش راجعين عبلدنا؟‬
‫‫نحن هون لهالسبب يا شباب.‬
‫‫من دون هالأغراض،‬ ‫‫ممكن نخسر شمالي "غرينلاند"‬
‫‫بعد ما يطالبوا في الأميركان.‬
‫‫مبين إنو "يورغنسن" عاجز،‬
‫‫وأنا ما فيني لوحدي،‬
‫‫وأنتو محظوظين لأنه هالشي‬ ‫‫رح يوفر فرصة ما بتتعوض.‬
‫‫بدي متطوع يرافقني.‬
‫‫في حدا اتطوع لهلأ؟‬
‫‫عم تمزح، مو؟‬
‫‫إصابة رجلي لـ"يورغنسن" كانت خطيرة.‬
‫‫إنت لي بتحل مكانو، مو "لاوب"؟‬
‫‫اسكت "بولسن". نحن ورانا عيل.‬
‫‫ليش ما حدا منكم بدو يروح معو؟‬
‫‫شفت الخريطة.‬
‫‫وكأنك ماشي من "موسكو" لـ"روما"‬ ‫‫لتدوّر على كومة حجارة.‬
‫‫وما تنس إنو المهمة مع الكابتن.‬
‫‫"آيفر" بيعرفو منيح.‬
‫‫بيعرف كل شي عنو قبل ما ينضم للفريق، مو؟‬
‫‫قصدي، قريت عنه،‬
‫‫بس هاد حال الجميع، مو؟‬
‫‫مو كلنا معجبين فيه يا "آيفر آيفرسون".‬
‫‫ومو كلنا منعرف نقرا، صحيح، "أونغر"؟‬
‫‫جرب تقرا هاد!‬
‫‫يلا!‬
‫‫"(ألاباما)"‬
‫‫كابتن.‬
‫‫كنت‬
‫‫عم فكر…‬
‫‫ما بعرف كم شخص تطوع لحد هلأ--‬
‫‫ما حدا.‬
‫‫لي عم حاول قولو‬
‫‫هو إني فعليًا ما عندي شي أعملو.‬
‫‫وطالما نحنا هون، ما رح نحتاج للمحرك.‬
‫‫حابب إجي معك إذا بتسمحلي.‬
‫‫بعرف استخدم البارودة منيح‬ ‫‫وعم اتعلم سوق الكلاب.‬
‫‫حابب إجي معك يا كابتن.‬
‫‫رح اتذكر هالشي. شكرًا "آيفرسون".‬
‫‫شكرًا كابتن.‬
‫‫"بولسن"، اعطيني الأحزمة.‬
‫‫- لشو عم يخطط "آيفرسون"؟‬ ‫‫- يلا.‬
‫‫- شكلو بدو مساعدة.‬ ‫‫- خليكن هون.‬
‫‫لحظة!‬
‫‫خليكم هون، مفهوم؟‬
‫‫تمام.‬
‫‫وقفوا!‬
‫‫خليكن محلكن!‬
‫‫- إنت احكي معو.‬ ‫‫- وقفوا!‬
‫‫تعا، خليني ساعدك.‬
‫‫"آيفرسون"، الكلاب بتشتغل عندك.‬
‫‫تذكر هالشي.‬
‫‫على الجليد،‬
‫‫كل كلب في يسحب 45 كلغ بس ينطلق.‬
‫‫وبعد ما ناكل الـ45 كلغ،‬
‫‫بيتحول الكلب لحمولة زايدة.‬
‫‫وهيك بنقتل أسوأ كلب،‬
‫‫ومنطعمي لبقية الكلاب.‬
‫‫وعشان هيك، ما تتقرب من الكلاب كتير.‬
‫‫سمعت إنو "آيفرسون" تطوع.‬
‫‫- إي أستاذ.‬ ‫‫- شو رأيك فيه؟‬
‫‫- "آيفرسون"؟‬ ‫‫- إي.‬
‫‫شب طيب.‬
‫‫قبضاي كتير.‬
‫‫شخصيته قوية.‬
‫‫شفتو كيف عم يتعامل مع الكلاب؟‬
‫‫واضح إنو لازم يشتغل أكتر حتى يتحسن.‬
‫‫بتعتقد إنو هو قد الشغلة؟‬
‫‫إي، بظن هالشي.‬
‫‫هاد كل شي.‬
‫‫لا تكون سخيف.‬
‫‫أكيدة هاد تقيل كتير.‬
‫‫صدقني. مستحيل تغرق.‬
‫‫صارت مكلفة مليون دولار لحد هلأ.‬
‫‫فيها توربينات مركبة ومحركات ترددية‬
‫‫وبتضمن سرعة ممكن توصل لـ21 عقدة.‬
‫‫- في حدا يترجملي؟‬ ‫‫- عن شو عم تحكي "آيفر"؟‬
‫‫يعني "ألاباما" منها قد مقامك؟‬
‫‫جرب تقول هالشي للكابتن،‬
‫‫بيحطلك رصاصة براسك.‬
‫‫إي، كنت عطول قول إنو "بولسن" بيخرّف،‬
‫‫بس أنا بوافقو الرأي، ما بتجرأ قولو كلمتين.‬
‫‫الكابتن منو رجال سيئ.‬
‫‫سامحني يا "آيفر"، بس بعتقد إنك جنيت.‬
‫‫شو بتعرف عن ركوب الزلاجة وتخطي الجليد‬ ‫‫لمن بتكون الحرارة 40 تحت الصفر؟‬
‫‫صحيح، والدبب القطبية وأمور مخيفة تانية.‬
‫‫بظن إنو "آيفر" صار قادر‬ ‫‫يسيطر على الكلاب هلأ.‬
‫‫بعد فيك تغيّر رأيك.‬
‫‫هاد تالت رحلة لإلي لهون‬ ‫‫وبعدني بكره هالكلاب اللعينة.‬
‫‫لو إنها ما كانت كلاب أصيلة‬ ‫‫كنت عملتها سندويشات.‬
‫‫شو هالحكي! كلاب بتاخد العقل.‬
‫‫بس تبلش توثق بكلبك الأساسي‬ ‫‫كل شي تاني بيركب محلو.‬
‫‫كلبي أنا اسمو "بيورن"‬ ‫‫وهو بوجه بقية الكلاب.‬
‫‫هو بيقوم الشغل كلو.‬
‫‫سمع كلام "آيفر"‬ ‫‫وكلبه المفضل الجديد، "بيورن"!‬
‫‫حاسس إني خذلتك.‬
‫‫إنت اهتم بصحتك.‬
‫‫و"آيفرسون" اتطوع.‬
‫‫شو؟‬
‫‫شغلتو ميكانيكي.‬
‫‫ما كان لازم يكون بهالرحلة أساسًا‬ ‫‫لو ما تعطل المحرك في "ريكيافيك".‬
‫‫خلي عينك على "ألاباما" كرمالي.‬
‫‫لازم قول هالحكي.‬
‫‫بطلت شب صغير.‬
‫‫عم تخاطر بحياتك وبحياة "آيفرسون".‬
‫‫بدك يانا نستسلم بدون محاولة؟‬
‫‫بس نحنا حاولنا.‬
‫‫عملنا لي قدرنا عليه.‬
‫‫هاد تخريف.‬
‫‫و"نايا"؟‬
‫‫بتتوقع إنها رح تضل ناطرتك؟‬
‫‫- ما مطلوب منك تبرهن أي شي.‬ ‫‫- الموضوع مش أنا.‬
‫‫تعليمات اللجنة كانت واضحة.‬
‫‫الجليد بيدوب بشهر تموز.‬
‫‫وإذا ما رجعنا قبل شهر آب‬ ‫‫وقبل ما يجمد البحر، ساعتها بتروح.‬
‫‫- وهيك بتكون لوحدك.‬ ‫‫- هاد أمر.‬
‫‫"آيفرسون" هو الرجال الوحيد‬ ‫‫ويمكن الأفضل لهالرحلة.‬
‫‫أنا بحترم مخاوفك بس رح ننطلق بوكرا.‬
‫‫تمام كابتن.‬
‫‫"(بيري لاند)، (إندباندنس باي)"‬
‫‫"الكارثة تضرب بعثة الدانمارك الاستكشافية"‬
‫‫"موت القائد (ميليوس ايركسن) ورجلين‬ ‫‫ولم يتم العثور على الجثث"‬
‫‫"اليوم الأول - آذار 1910"‬
‫‫"آيفر"، قرّب من الكابتن.‬
‫‫أويه. هيك منيح.‬
‫‫تلاتة، اتنين، واحد.‬
‫‫ممتاز.‬
‫‫شكراً عالصورة.‬
‫‫- بالتوفيق.‬ ‫‫- شكراً.‬
‫‫شكراً.‬
‫‫بشوفك بشهر آب.‬
‫‫اهتموا بحالكن يا شباب!‬
‫‫وإنت كمان يا كابتن.‬
‫‫بأمان الله.‬
‫‫بالتوفيق.‬
‫‫شكرًا لإلك "يورغنسن".‬
‫‫بتمنالك التوفيق كابتن.‬
‫‫يلا!‬
‫‫موفق يا "آيفر".‬
‫‫أكيد رح يحتاجلو.‬
‫‫"آيفرسون"!‬
‫‫رجع لورا.‬
‫‫يلا يا "بيورن"!‬
‫‫يلا يا ولاد!‬
‫‫يا لله.‬
‫‫- رح نحاول نطلع لفوق؟‬ ‫‫- عطول فيه طريق لفوق.‬
‫‫المهم نلاقي الطريق الأسرع.‬
‫‫أنا أكيد إنو طريق النزول سريع كمان.‬
‫‫لهيك بدي ياك تضل دايمًا مركز.‬
‫‫لازم نطلع لفوق حتى نوصل للجهة التانية.‬
‫‫يلا.‬
‫‫واحد، اتنين، تلاتة، اسحب.‬
‫‫واحد، اتنين، تلاتة.‬
‫‫اسحب!‬
‫‫هيك منيح.‬
‫‫حاسس وكأنا طلعنا عالقمر.‬
‫‫قدي سماكة الجليد برأيك بالمتر المكعب؟‬
‫‫أكيد شي مليونين، شو رأيك؟‬
‫‫بدي ياك تنتبه وين عم تمشي.‬
‫‫"آيفرسون"، خلينا نفك الحبال.‬
‫‫عم بقرا المقالة لي كتبتها‬
‫‫عن بعثة الدانمارك الاستكشافية.‬
‫‫شي رائع، مو هيك؟‬
‫‫أنا هلأ معك وعم أقرا قصتك.‬
‫‫شي حلو.‬
‫‫كان معهن معدات كتيرة وحتى عربية.‬
‫‫تخيّل هالشي! عم يسوقوا العربية على الجليد.‬
‫‫هاد تخريف!‬
‫‫شو نوعها برأيك يا كابتن؟ "كروسلي"؟‬
‫‫كم حصان كانت قوة المحرك؟ فيك تتذكر؟‬
‫‫يمكن من أربعة لتمان أحصنة؟‬
‫‫كابتن.‬
‫‫كابتن، هاد كلبي الرئيسي، "بيورن".‬
‫‫بظن انو بدو يفوت عالخيمة. عندك مانع؟‬
‫‫"اليوم 26"‬
‫‫هلأ عرفت ليش ضاعوا هون.‬
‫‫صحيح.‬
‫‫"أنا لوحدي‬
‫‫أنا لوحدي‬
‫‫عالجليد‬
‫‫لوحدي‬
‫‫عالجليد‬
‫‫ما في حدا‬
‫‫ولا حدا‬
‫‫بس أنا و(آينر)‬
‫‫عالجليد!"‬
‫‫كابتن، كان بدي اسألك،‬
‫‫برأيك شو لي صار ‬
‫‫لبعثة الدانمارك الاستكشافية؟‬
‫‫لـ"ميليوس ايركسن"؟‬
‫‫أوقات مو لازم الواحد يفكر كتير.‬
‫‫بس كنت تعرفو منيح؟‬
‫‫كان صديق عزيز.‬
‫‫وكان مستكشف جيد.‬
‫‫بس ما كان يعرف أي متى ينسحب.‬
‫‫لقينا جتي وحدة.‬
‫‫"برونلاد" من "غرينلاند".‬
‫‫والتانيين ضاعوا بالجليد.‬
‫‫تخيل إنك تموت بهالطريقة.‬
‫‫لوحدك بهالمكان.‬
‫‫ما بقى إلا كلماته الأخيرة‬ ‫‫بمذكراته والخريطة.‬
‫‫ما حدا بيفكر إنه ما رح يعيش.‬
‫‫عطول بتقول لحالك إنو في طريق خلاص.‬
‫‫مرحبًا "بيورن".‬
‫‫آسف لأنني تركتك برا.‬
‫‫ما خلاني الكابتن فوتك عالخيمة‬ ‫‫إذا رح تعمل ضجة.‬
‫‫ماشي؟‬
‫‫إيه.‬
‫‫كابتن، حطيت هاد من شوي.‬
‫‫طيب خليني أرجيك شي.‬
‫‫سحر "الإسكيمو".‬
‫‫بيعملو هالشي بـ"الاسكا" وبهيك جو‬ ‫‫لمن يكونوا بدن يوصلوا بسرعة.‬
‫‫شفت؟‬
‫‫طبقة رقيقة من الجليد.‬
‫‫يلا يا ولاد!‬
‫‫- "آيفرسون"!‬ ‫‫- نعم؟‬
‫‫- شايف سحاب القزع بالشمال؟‬ ‫‫- لأ كابتن.‬
‫‫مو شايف إلا الشمس.‬
‫‫"آيفرسون"!‬
‫‫بلشت الكلاب تشم ريحة اليابسة! خفف!‬
‫‫"آيفرسون"، وقف!‬
‫‫وقفوا!‬
‫‫انتبه.‬
‫‫طيب.‬
‫‫- رح تنزل لتحت.‬ ‫‫- طيب.‬
‫‫ولي.‬
‫‫أنا شايفو! هاد "بيورن".‬
‫‫جيب الحبل.‬
‫‫ماشي.‬
‫‫رح اسحبو.‬
‫‫باك شي؟‬
‫‫طلع! رح نسحب المزلجة.‬
‫‫اترك الكلب.‬
‫‫رح جيبو! لحظة!‬
‫‫لأ!‬
‫‫عملت حساباتي منيح‬
‫‫خسرنا أكل كلاب بيكفي لأسبوعين.‬
‫‫وخسرنا نص الشاي وعلبة "بارافين".‬
‫‫- و"بيورغ" كابتن.‬ ‫‫- هاد كلب يا "آيفرسون".‬
‫‫كنت عم خاطر لمن وافقت إنك تجي معي،‬
‫‫بس ظنيت إنو خلفيتك البحرية ممكن تخليك‬
‫‫تلتزم بالأوامر لي بعطيك ياها.‬
‫‫آسف، كابتن.‬
‫‫عالأقل، بوكرا منطلع من منطقة الجليد.‬
‫‫يلا!‬
‫‫امسك.‬
‫‫يلا! هلأ!‬
‫‫يلا!‬
‫‫ممتاز.‬
‫‫"اليوم 48"‬
‫‫كابتن،‬
‫‫فيني اسألك سؤال شخصي؟‬
‫‫اسأل.‬
‫‫شو لي بيخليك تعمل هالشغلة؟‬
‫‫ليش بتضلك تعملها‬
‫‫هون، بمنطقة من هالنوع؟‬
‫‫بتكون لوحدك،‬
‫‫وعم تخاطر بحياتك.‬
‫‫ما عندك…‬
‫‫ما عندك حدا بتحبو ناطرك ببلدك؟‬
‫‫طبيعة عملنا…‬
‫‫بتخلينا نسافر خفاف.‬
‫‫ما فيك تشغل بالك بمحل‬ ‫‫بيبعد شي أربعة آلاف كلم.‬
‫‫طيب ليش بتعمل هالشي؟‬
‫‫ليش أي شخص بيعمل أي شي؟ ‬ ‫‫ليش إنت ميكانيكي؟‬
‫‫الشغلي الوحيدة لي كنت شاطر فيها‬ ‫‫هي تصليح المحركات.‬
‫‫بالضبط.‬
‫‫شو قالولك لمن انضميت لإلنا في "ريكيافيك"؟‬
‫‫عرفت إنو في شي إلو علاقة بالأميركان‬
‫‫ومطالبتون بقطعة أرض.‬
‫‫بس بصراحة يا كابتن،‬
‫‫أنا بس كنت متحمس‬ ‫‫لسافر معك لـ"غرينلاند"‬
‫‫وشارك ببعثة حقيقية.‬
‫‫عم نحكي عن أرض مش معروفة، "آيفرسون".‬
‫‫والأميركان عم يدعوا‬
‫‫إنو أعلى منطقة بـ"غرينلاند" بتفصلها قناة‬
‫‫عن بقية البلد،‬
‫‫بس بعد ما حدا ثبت هالشي.‬
‫‫هاد عمل مهم.‬
‫‫فهمت.‬
‫‫وممكن تصير مشهور، "آيفرسون".‬
‫‫أنا؟ مشهور؟ بشك إنو الستات رح يصطفوا‬ ‫‫حتى يتعرفوا عليّ.‬
‫‫إيه لا تتحمس كتير.‬
‫‫أولًا، خلينا نلاقي العلامة.‬
‫‫"قناة (بيري)، (بيري لاند)"‬
‫‫شو اسمك؟‬
‫‫شو هاد؟‬
‫‫لقيتها على السفينة.‬
‫‫إيه.‬
‫‫نسيت، مو هيك؟‬
‫‫شكلها حلوة.‬
‫‫لطيفة وحنونة.‬
‫‫- أنا بسميها "الآنسة مودة".‬ ‫‫- عطيتها اسم؟‬
‫‫إيه.‬
‫‫- "الآنسة مودة".‬ ‫‫- شو هالاسم هاد؟‬
‫‫- طيب، وهاي؟‬ ‫‫- القصيرة يلي عم تبتسم؟‬
‫‫هاي "الآنسة الصغيرة نور الشمس"‬
‫‫- رح تضحك على نكتي.‬ ‫‫- رح تحضك على اسما الغبي.‬
‫‫في شي وحدة لفتتلك نظرك يا كابتن؟‬
‫‫أنا بفضل هاي.‬
‫‫في إلها اسم؟‬
‫‫لا، لسا.‬
‫‫رح سميها "نايا".‬
‫‫صحيح، هاي "نايا".‬
‫‫طيب.‬
‫‫إلا إذا في حدا ممكن يعترض،‬
‫‫من اليوم، أنت و"نايا" رح تكونوا لبعض.‬
‫‫أمين.‬
‫‫يلا!‬
‫‫- ماسكها منيح؟‬ ‫‫- إيه.‬
‫‫هيك منيح!‬
‫‫"مذكرات (ميليوس)؟"‬
‫‫يلا!‬
‫‫لقيت شي؟‬
‫‫ولا شي.‬
‫‫ما شفت لا حيوان أو طير.‬
‫‫ما في أكل للكلاب.‬
‫‫- شو عملت بهاد؟‬ ‫‫- شو؟‬
‫‫هاد.‬
‫‫- ما عملت شي.‬ ‫‫- لازم تكون عملت شي.‬
‫‫منو شغال. شكلك واحد أهبل؟‬
‫‫- وضعنا بهوي من دونو.‬ ‫‫- كابتن، أنا--‬
‫‫صلحو. يلا صلحو.‬
‫‫من دون بابور "برايموس"،‬ ‫‫رح يكون مصيرنا الموت، فهمت؟‬
‫‫- عم تفهم لي عم قولو؟‬ ‫‫- فيك تعطيني البريق، كابتن؟‬
‫‫من اليوم لازم ناكل نص حصة الأكل.‬
‫‫وهلأ حمّل الزلاجة من جديد.‬
‫‫يلا يا "آيفرسون"!‬
‫‫"اليوم 84 "‬
‫‫هلأ لازم نعمل تعديل بسيط‬ ‫‫عالطريق لي اخترناه.‬
‫‫- كابتن.‬ ‫‫- شو في "آيفرسون"؟‬
‫‫حكي يا زلمي.‬
‫‫ما بقى في عنا مونة.‬
‫‫برأيك في احتمال إنه نقدر…‬
‫‫نقدر شو؟‬
‫‫- نتقبل--‬ ‫‫- نتقبل الفشل يا "آيفرسون"؟‬
‫‫بدك تستسلم؟‬
‫‫المهمة صعبة؟‬
‫‫عم تحن لبلدك؟‬
‫‫لأ كابتن، بس--‬
‫‫الخريطة معنا ورح نلاقيها.‬
‫‫بس ما رح نلاقيها‬ ‫‫ونحنا عم نقضي وقتنا بالحكي.‬
‫‫إيه بس--‬
‫‫رح نرجع لسفينة "ألاباما" قبل شهر آب.‬
‫‫ما بقى عنا إلا زلاجة واحدة.‬
‫‫"آيفرسون".‬
‫‫"آيفرسون"، اتطلع.‬
‫‫شو؟‬
‫‫هاد العلامة.‬
‫‫بظن إنو معك حق!‬
‫‫كابتن، كانوا هون.‬
‫‫كانوا هون يا كابتن!‬
‫‫هاد مخيم.‬
‫‫"بيميكان".‬
‫‫- شوربة ذيل التور، شوف.‬ ‫‫- لحظة.‬
‫‫8 آب 1907‬
‫‫"بعد نفاد الطعام لنا ولكلابنا،‬
‫‫كان علينا مغادرة هذا المكان‬ ‫‫والانطلاق باتجاه المناطق الساحلية"‬
‫‫"مع طرائد‬
‫‫تكفي لعودتنا بالمزلاج مسافة 933 كلم‬ ‫‫باتجاه السفينة."‬
‫‫ما كان معهن أكل يا كابتن، وتركوا هاد.‬
‫‫"عثرنا على دليل وتركناه في هذه العلامة‬
‫‫على أن قناة (بيري لاند) غير موجودة."‬
‫‫"(نايفي كليف) متصلة باليابسة،‬ ‫‫وصولًا إلى (هيلبرين)،‬
‫‫وبذلك يكون عملنا قد انتهى هنا."‬
‫‫"نأمل بأن نبلغ السفينة‬ ‫‫قبل نهاية شهر أيلول،‬
‫‫مع كلابنا أو من دونها."‬
‫‫"الملازم (ميليوس ايركسن)،‬
‫‫قائد بعثة الدنمارك الاستكشافية‬ ‫‫إلى شمالي شرقي (غرينلاند)."‬
‫‫"روبرت بيري" والأميركان كانوا غلطانين.‬
‫‫لقيناها.‬
‫‫ولهيك جينا.‬
‫‫المكان رائع، مو؟‬
‫‫جميل.‬
‫‫مني فهمان ليش اعتبرنا‬ ‫‫إنه لي لقيناه مهم لهالدرجة،‬
‫‫بس شوفتك عم تبتسم يا كابتن،‬ ‫‫شوفتك عم تضحك…‬
‫‫"غرينلاند" أرض وحدة.‬
‫‫ما فيهن الأميركان يطالبوا فيها.‬
‫‫"الدانمارك" رح تشكرك‬ ‫‫شي يوم يا "آيفر آيفرسون".‬
‫‫هلأ صار وقت نحتفل. فيك تسخن الشوربة.‬
‫‫صار فينا نرجع عبلدنا يا "آيفرسون".‬
‫‫وكأنا ماشين من "روما" لـ"موسكو"‬ ‫‫عم ندوّر على كومة حجارة.‬
‫‫شو هاد؟‬
‫‫هاد لي قالوا الشباب على السفينة.‬
‫‫هلأ صار فيك تخبرن الحقيقة.‬
‫‫خلينا نرجع لـ"ألاباما".‬
‫‫ومن بعدها منرجع عبلدنا.‬
‫‫"اليوم 132"‬
‫‫برأيك فينا ناكل الكبد؟‬
‫‫كل ما تبقى جلدة وعضمة.‬
‫‫قولتك الأكل مسمم؟‬
‫‫ليش؟ لأنه مات من التعب؟‬
‫‫برأيي ما لازم نخاطر.‬
‫‫بس شو قصة‬
‫‫ملعقة الفضة بقلب وعا فيه أكل مسمم؟‬
‫‫بيتغيّر اللون.‬
‫‫بالضبط.‬
‫‫يا ريت كان معنا فضة.‬
‫‫معك فضة؟‬
‫‫إي معي.‬
‫‫شو؟‬
‫‫شو في؟‬
‫‫قلتلي ما عندك حدا ناطرك ببلدك.‬
‫‫وإنك بتحب تسافر خفيف.‬
‫‫كانت هدية.‬
‫‫طيب، خلينا نساوي هالشي.‬
‫‫شو لازم يكون اللون؟‬
‫‫- ما بتذكر.‬ ‫‫- ولا أنا بتذكر كمان.‬
‫‫لازم يكون أخضر؟‬
‫‫إذا كان مسمم؟‬
‫‫إيه، بظن هيك.‬
‫‫شكلو مظبوط.‬
‫‫- هاد… مو أخضر.‬ ‫‫- شايفو بني أكتر من أخضر.‬
‫‫مو أخضر أبدًا.‬
‫‫وليّ!‬
‫‫يا ويلي عالكلاب!‬
‫‫وليّ!‬
‫‫كابتن!‬
‫‫اعطيني إيدك!‬
‫‫إنت منيح.‬
‫‫قتلتو.‬
‫‫لا تخاف.‬
‫‫ما بصدق إنو هاد الشي الوحيد لي انخزق.‬
‫‫مظبوط.‬
‫‫هاد رح يدفيك.‬
‫‫حاسس حالك دفيان، كابتن؟‬
‫‫إنو نخسر كلبين بهالسهولة.‬
‫‫هاي كانت فرصتنا.‬
‫‫- شو؟‬ ‫‫- الدب.‬
‫‫هو متلنا.‬
‫‫مستقتل عاللحم.‬
‫‫اشتقتلن.‬
‫‫مين؟‬
‫‫النسوان.‬
‫‫وأنا كمان.‬
‫‫بس مو متل ما عم تفكر.‬
‫‫اشتقت لرفقة النسوان.‬
‫‫النسوان مختلفين، مو؟ أصواتن وريحتن.‬
‫‫اشتقت لضحكاتن.‬
‫‫بتذكر لمن كان عندي 16 سنة،‬ ‫‫وبدي انضم للبحرية،‬
‫‫سألني جدي إذا بروح معو لمينا "كوبنهاغن".‬
‫‫فكرت إنو رايحين نتفرج عالسفن، فرحت معو،‬
‫‫وحتى إني حضرت غدا لاتنين،‬
‫‫بس هو كان مخطط لشي تاني.‬
‫‫كان بدو يتأكد إني جاهز كون بحار‬
‫‫أو "كون رجال"، متل ما قالها.‬
‫‫قام أخذني لمنطقة الدعارة‬
‫‫حتى يعرفني على مرة‬
‫‫ويتأكد إني رح كون قد حالي لمن سافر.‬
‫‫مشيت معه.‬
‫‫وتعرفت على مرة كبيرة شوي بالسن.‬
‫‫لازم اعترف،‬
‫‫علمتني أشيا كتيرة ما كانت بعرفها.‬
‫‫لمن كان عندي 16 سنة،‬
‫‫أخذني أبي للمشفى،‬
‫‫لقسم الأمراض التناسلية،‬
‫‫حتى يفرجيني نتيجة الأعمال الشنيعة‬ ‫‫من هالنوع.‬
‫‫كان شي بيقرف!‬
‫‫كابتن؟‬
‫‫شو عم تساوي؟‬
‫‫كابتن، وقف.‬
‫‫شو عم تساوي؟ وقف.‬
‫‫شو عم تساوي؟‬
‫‫لازم نسافر خفاف إذا بدنا نرجع للسفينة.‬
‫‫رح نتخلص من كل شي مو أساسي.‬
‫‫بعد باقيلنا 322 كلم لنرجع للسفينة.‬
‫‫"اليوم 164"‬
‫‫لازم نعبر هالمنطقة.‬
‫‫شو؟‬
‫‫- لي ما فينا نلف من ورا؟‬ ‫‫- ما عنا وقت.‬
‫‫لازم نعمل علامة.‬
‫‫منك متأكد إنو رح نرجع، مو؟‬
‫‫إذا ما رجعنا، بنخسر كل شي.‬
‫‫عالأقل منترك الدليل ومذكراتنا بهالعلامة،‬
‫‫وهيك حدا بيلاقيهن.‬
‫‫منيح.‬
‫‫"آيفرسون".‬
‫‫فينا نساوي هالشي.‬
‫‫الشي نفسو صار مع "ميليوس ايركسن"، مو؟‬
‫‫خلينا نمشي.‬
‫‫شو في؟‬
‫‫ولا شي.‬
‫‫بس حابب أتمدد شوي.‬
‫‫قوم. يلا.‬
‫‫يلا. قوم.‬
‫‫قوم.‬
‫‫شوف.‬
‫‫هاد مركب "ألاباما"!‬
‫‫- رجعنا!‬ ‫‫- رجعنا!‬
‫‫رجعنا!‬
‫‫رجعوا المسافرين!‬
‫‫انشروا الخبر.‬
‫‫- المركب عاليابسة.‬ ‫‫- شلون؟‬
‫‫الساري عاليابسة.‬
‫‫لكان وين المركب؟‬
‫‫ما بعرف.‬
‫‫قطعوا المركب وعملوا منه كوخ صغير.‬
‫‫مرحبا؟‬
‫‫- مرحبا؟‬ ‫‫- مرحبا؟‬
‫‫لأ، تركونا!‬
‫‫لأ!‬
‫‫فليتوا بهالبساطة؟‬
‫‫ما كان في عنا خيار تاني سيدي.‬
‫‫الجليد حطم سفينة "ألاباما"‬
‫‫وكان لازم نفل طالما كنا قادرين.‬
‫‫تركنالهم أكل بيكفيهم لسنة.‬
‫‫- إنشالله يقدروا يرجعوا.‬ ‫‫- الدعا لوحده ما بيكفي.‬
‫‫بدكن الحكومة تموّل‬ ‫‫محاولة إنقاذ تانية، صحيح؟‬
‫‫ملازم "لاوب"، هيّ منها أول رحلة لإلك‬ ‫‫للقطب الشمالي، مو؟‬
‫‫لا سيدي، كانت الرحلة الرابعة.‬
‫‫والملازم "يورغنسن"؟‬
‫‫الرابعة كمان.‬
‫‫ومين هو "آيفر آيفرسون"؟‬
‫‫هو الميكانيكي تبعنا، سيدي.‬
‫‫اسمو مو موجود على لايحة الطاقم الأصلية؟‬
‫‫لا، انضم لطاقم "ألاباما" بـ"ريكيافيك".‬
‫‫وشو لي خلا الميكانيكي يرافق "ميكلسون"‬
‫‫برحلتو التانية على الزلاجة؟‬
‫‫هو لي تطوع.‬
‫‫تطوع.‬
‫‫في عندو خبرة باستكشاف القطب الشمالي؟‬
‫‫لأ سيدي.‬
‫‫هاد كانت أول رحلة لإلو للقطب الشمالي.‬
‫‫هيك لكان. ماتوا تلاتة بأول محاولة‬ ‫‫وهلأ بدنا ننقذ اتنين.‬
‫‫يعني ما في أي دليل إنهم---‬
‫‫دليل!‬
‫‫ما حدا رجع ومعو دليل.‬
‫‫إنتو التنين كنتو عارفين إنو فرصة النجاح‬ ‫‫كانت ضئيلة كتير.‬
‫‫خاصة لمن بتخلو واحد ما عندو خبرة‬
‫‫يتطوع بإيدو عالموت.‬
‫‫ما فيني وافق على تمويل تاني يروح‬ ‫‫لمهمة فاشلة أساسًا.‬
‫‫معالي الوزير، ما حدا بدو‬ ‫‫يبذر أموال الحكومة.‬
‫‫سيدي!‬
‫‫مركب لصيد الحيتان هو لي أنقذنا.‬
‫‫يمكن إذا خصصنا مكافأة.‬
‫‫شكرًا حضرة الملازم.‬
‫‫"اليوم 242"‬
‫‫كل شيء رح بيكون منيح.‬
‫‫عن جد؟‬
‫‫رح يجي مركب.‬
‫‫- ما بصدق إنو تركونا.‬ ‫‫- تمامًا.‬
‫‫كيف فكروا يتركونا؟‬
‫‫أكيد أنقذهم مركب كان مارئ من هون.‬
‫‫ونحن رح يصير معنا هالشي كمان.‬
‫‫وإذا ما صار؟‬
‫‫رح بيصير.‬
‫‫فكروا إنو متنا.‬
‫‫ما حدا مفكر إنو متنا.‬
‫‫بآخر صيف السنة الجاية،‬
‫‫رح يجي مركب.‬
‫‫البطاقة معك؟‬
‫‫تخيل لو شافونا هلأ.‬
‫‫يمكن أفضل ما يشوفونا.‬
‫‫شو بتساوي إذا إجت بنت حلوة لعنا هلأ‬
‫‫جاية عم تتمشى عالجليد؟‬
‫‫- ما بظن هالشي رح يصير.‬ ‫‫- لأ، بس لو صار؟‬
‫‫شلون؟‬
‫‫ما بعرف.‬
‫‫ممكن تنزل من منطاد.‬
‫‫متل ما عمل "سالومون أندريه".‬
‫‫- هاد هو الرجال المفقود؟‬ ‫‫- إيه. شفتو مرة.‬
‫‫كان عندي 15 سنة.‬
‫‫مشيت من "كوبنهاغن" لـ"غوتنبورغ" حتى شوفو.‬
‫‫كان بدو يروح عالقطب الشمالي بالمنطاد.‬
‫‫وكان بدي انضم لبعثته.‬
‫‫وإنت عمرك 15؟‬
‫‫أكيد كان كتير متحمس‬ ‫‫ليتعرف عليك لمن كان عندك 15 سنة!‬
‫‫قلي إنو عمري صغير وما بيسمح،‬
‫‫واشترالي تذكرة قطار لأرجع لـ"كوبنهاغن".‬
‫‫بظن إنو بطريقة ما،‬
‫‫أنقذ حياتي.‬
‫‫شوف شو لقيت.‬
‫‫- بس مكسور.‬ ‫‫- شو بدنا نساوي.‬
‫‫ماشي.‬
‫‫كتير منيح.‬
‫‫"آيفر".‬
‫‫أيوه؟‬
‫‫لازم نرجع.‬
‫‫لعند العلامة.‬
‫‫حتى نجيب المذكرات والدليل.‬
‫‫إذا لاقاها شي دب…‬
‫‫- ما كان لازم نتركن.‬ ‫‫- هلأ؟‬
‫‫وهيك منرجع لهون لمن بيدوب الجليد.‬
‫‫عن جد؟‬
‫‫"(ألاباما)"‬
‫‫- كابتن.‬ ‫‫- نعم؟‬
‫‫- برأيك مو لازم نترك رسالة؟‬ ‫‫- لأ يا "آيفر".‬
‫‫متل ما قلتلك، رح نرجع قبل ما يدوب الجليد.‬
‫‫فهمان عليك، بس 322 كلم روحة‬ ‫‫ومتلهن رجعة.‬
‫‫منشان الله، خلينا نمشي!‬
‫‫لنفترض إنو كلامك صح.‬
‫‫مو صح.‬
‫‫لنفترض إنو صح.‬
‫‫مو صح.‬
‫‫بيقولوا إنو الحلم في شي من الحقيقة.‬
‫‫بهالحاله، بتمنى إنو أحلامي‬ ‫‫ما يكون فيها شي من الحقيقة.‬
‫‫ما بظن إني قادر أرجع.‬
‫‫تخيل إنك رجعت لـ"كوبنهاغن".‬
‫‫"وأخيرًا رجعت!"‬
‫‫"برافو عليك، وين اكتشافاتك؟"‬
‫‫"آسف سيدي. أكلها الدب."‬
‫‫شي معيب فعلًا.‬
‫‫"اليوم 439"‬
‫‫لأ.‬
‫‫وليّ عهالورطة.‬
‫‫لأ!‬
‫‫شو لي ساوا هالشي برأيك؟‬
‫‫- ما بعرف.‬ ‫‫- ما بتعرف؟‬
‫‫ما بعرف.‬
‫‫دب.‬
‫‫إيه.‬
‫‫بيقولوا إنو كل حلم‬ ‫‫في شي من الحقيقة، "آيفرسون".‬
‫‫بيقولوا إنو كل حلم في شي من الحقيقة.‬
‫‫شايف منيح؟‬
‫‫هاد…‬
‫‫لأ، مو معقول.‬
‫‫هاد هي، كابتن؟ هاد هي…‬
‫‫هاد هي العربية؟‬
‫‫من "بعثة الدانمارك الاستكشافية"؟‬
‫‫من نوع "كروسلي"!‬
‫‫ما بصدق.‬
‫‫مبينة من نوع "كروسلي".‬
‫‫"اليوم 471"‬
‫‫- انتبه للصخرة.‬ ‫‫- إيوة.‬
‫‫كابتن.‬
‫‫- شو؟‬ ‫‫- كابتن، في حدا هون.‬
‫‫مرحبًا؟‬
‫‫"23 تموز 1911.‬
‫‫"نحن نبحث عن…‬
‫‫(آينر ميكلسن).‬
‫‫لم نجد له أثرًا.‬
‫‫(جوزيف موتفيلت)‬
‫‫(بيرغن)."‬
‫‫كان ممكن يكون أسوأ.‬
‫‫يلا، نطقها.‬
‫‫انطق شو؟‬
‫‫قلت إنو كان ممكن يكون أسوأ.‬
‫‫شو هو لي ممكن يكون أسوأ؟‬
‫‫بس عم قول…‬
‫‫- لو نحنا--‬ ‫‫- لا تتذاكى "آيفر".‬
‫‫بعرف شو بدك تقول.‬
‫‫إيه، كان لازم نترك رسالة!‬
‫‫معالي الوزير، لمن لقا البحار الكوخ،‬ ‫‫كان مسكر بألواح خشب.‬
‫‫نحنا ما تركناه بهالحالة. أكيد كان في حدا.‬
‫‫صحيح، الكوخ.‬
‫‫فينا نحكي ونحنا عم نمشي؟‬
‫‫أكيد.‬
‫‫- بعرف إنك مشغول كتير.‬ ‫‫- مشغول؟‬
‫‫شكرًا. البلد كلو عم يطلب مني مصاري.‬
‫‫وفي كمان قضية "غرينلاند"‬
‫‫صرنا مجبورين نقنع الناس‬
‫‫إنو الاستمرار بتمويل هالمستعمرات‬ ‫‫بعدو مقبول ماليًا،‬
‫‫وهاد الشي مو صحيح طبعًا،‬
‫‫خاصة إنو عم نحاول نقنع بقية العالم‬
‫‫إنو بعد في عنا بعض أشكال السيطرة.‬
‫‫موجوع؟‬
‫‫الوجع مقبول.‬
‫‫إيه منيح.‬
‫‫بكل حال، موضوع إنقاذ "ميكلسون" هاد.‬
‫‫نحنا منقدّر ومنفهم أهمية الشغل لي ساواه،‬
‫‫طبعًا.‬
‫‫الأميركان رح يموتوا‬
‫‫حتى يشكوا أعلامهم بكل منطقة الجليد‬
‫‫وعندك اللعين "بيري" هاد‬ ‫‫لي عم يطالب بالقطب الشمالي.‬
‫‫ما فينا نسمح بهاد الشي. هاد تخريف.‬
‫‫أنا متأكد إنو الكابتن لقا الدليل.‬
‫‫بس منك متأكد كتير؟‬
‫‫وبظن إنك ما بتعرف‬ ‫‫لوين لازم نبعت فريق الإنقاذ.‬
‫‫- بعرف إنك ما فيك تتحمل هالشي.‬ ‫‫- ما رح يعيشوا سنة تانية.‬
‫‫إذا ما بعتنا مركب تاني لعندهم‬ ‫‫قبل ما يتجمد البحر الصيف الجاي،‬
‫‫منكون عم نتخلي عنهم وعن "غرينلاند" كمان.‬
‫‫بس نحن قدمنا مكافأة مغرية كتير.‬
‫‫ما فيني ساوي أكتر من هيك.‬
‫‫وهلأ، بدك تعذرني حضرة الملازم.‬
‫‫خلص وقتك.‬
‫‫- ممكن تساوي هالشي، كابتن؟‬ ‫‫- بصراحة "آيفر"، ما بعرف.‬
‫‫- مش من عادتك.‬ ‫‫- شلون؟‬
‫‫إنك ما تعرف شو عم تفكر.‬
‫‫فينا نوقف حكي بالموضوع؟‬
‫‫لأنو موضوع‬
‫‫حزين كتير.‬
‫‫هاد أول عيد ميلاد منحتفل فيه بالكوخ؟‬
‫‫تاني عيد ميلاد.‬
‫‫تاني؟‬
‫‫إيوة. التاني بالكوخ.‬
‫‫والتالت بـ"غرينلاند".‬
‫‫- عيد ميلاد سعيد "آيفر"‬ ‫‫- عيد ميلاد سعيد، كابتن.‬
‫‫رح قلك، الشي الوحيد لي أنا متأكد منو‬
‫‫طالما إيديك بعدها سليمة، ما قدرت--‬
‫‫أو عالأقل أصابعك.‬
‫‫ما بحب إحكي بالموضوع أو حتى فكر فيه،‬
‫‫بس برأيي الشخصي، الإيدين هني‬ ‫‫لي بيميزوا الإنسان عن الحيوان.‬
‫‫بالإيدين فينا نساوي كل الأشياء‬ ‫‫لي ما فيهن الحيوانات يساووها.‬
‫‫إذا قصولي إيدي قبل ما موت؟‬
‫‫ما في إيدين.‬
‫‫أيوه، ساعتها… إي، فيني آكلك بكل سرور.‬
‫‫فيني قول…‬
‫‫طيب…‬
‫‫كاس الأمل.‬
‫‫"اليوم 793"‬
‫‫باك شي، كابتن؟‬
‫‫أنا هون!‬
‫‫ماشي الحال.‬
‫‫"نايا"؟‬
‫‫اشتقتلك كتير.‬
‫‫وأنا كمان.‬
‫‫كابتن، في برد كتير برا. لازم تفوت لجوا.‬
‫‫باك شي؟‬
‫‫كابتن، كنت عم…‬
‫‫إيه.‬
‫‫شغلة مزعجة كتير.‬
‫‫قولتك كان بيستحق هالعذاب؟‬
‫‫هاد لي كان بدك ياه؟‬
‫‫بعد في وقت، مو هيك؟‬
‫‫ليجي مركب؟‬
‫‫إيه.‬
‫‫ليجي حدا.‬
‫‫بعد فيهن يعبروا الجليد، مو هيك؟‬
‫‫على كل حال، رح شوف.‬
‫‫بلشت المي تغلي.‬
‫‫مشغول بالي عليه.‬
‫‫شكله منيح.‬
‫‫كلنا شكلنا مناح.‬
‫‫بس جواته…‬
‫‫منو على بعضو.‬
‫‫بظن إنو ما عم يتقبل الموضوع.‬
‫‫بظن إنو عم يلومني أنا‬
‫‫لأنو ما لحقنا المركب.‬
‫‫لازم نراقبو منيح،‬
‫‫حتى ما يفقد عقله أكتر من هيك.‬
‫‫- بتآمن بالأشباح، كابتن؟‬ ‫‫- الأشباح؟‬
‫‫يعني أرواح الميتين؟‬
‫‫ما تكون سخيف.‬
‫‫شفت جدي من شوي.‬
‫‫جدك؟‬
‫‫هون؟‬
‫‫لأ، على راس التل.‬
‫‫شو قصدك إنك شفتو؟‬
‫‫يعني شعرت بوجودو؟‬
‫‫لأ.‬
‫‫مو متأكد.‬
‫‫عندي شعور إنو مات‬
‫‫بالفترة لي نحن فيها هون.‬
‫‫هاد ما بيعني إنو مات.‬
‫‫لأ. ممكن.‬
‫‫آسف. آسف كتير.‬
‫‫- ما قصدت…‬ ‫‫- لأ.‬
‫‫- إذا فيني ساوي أي شي--‬ ‫‫- بعرف.‬
‫‫ما إنت دايمًا هون.‬
‫‫وبلكي ما رجعت أبدًا؟‬
‫‫كان في عندك كل شي.‬
‫‫- كنا رح نتزوج.‬ ‫‫- ما كان عندي خيار.‬
‫‫- ما كان عندي حل تاني.‬ ‫‫- أي شخص في يساوي هالشي، ليش إنت؟‬
‫‫ما حدا بيقدر يساوي هالشي.‬
‫‫ما بعرف ليش قررت ساويه، بس ساويتو.‬ ‫‫ما كان راح يساوي حدا غيري.‬
‫‫و"آيفر"؟‬
‫‫كان عندو خيار؟‬
‫‫هو لي تطوع وكان بيعرف المخاطر.‬
‫‫بتعرف إنو ما رح يجي حدا ياخدكن؟‬
‫‫- بعرف.‬ ‫‫- مو هيك؟‬
‫‫بعرف.‬
‫‫ما كان لازم اتركك.‬
‫‫آسف.‬
‫‫شو في؟‬
‫‫لأ. هاد شي بنفر.‬
‫‫- لا تكون سخيف. خليني شوف.‬ ‫‫- لأ.‬
‫‫فل من هون. اضهر لبرا.‬
‫‫"آيفر"؟‬
‫‫"آيفر"!‬
‫‫لأ.‬
‫‫آسف! بعتذر!‬
‫‫- شلي ياها.‬ ‫‫- شلون؟‬
‫‫شلي ياها.‬
‫‫- عم تمزح؟‬ ‫‫- بترجاك.‬
‫‫جوا.‬
‫‫طيب. ماشي.‬
‫‫- طيب.‬ ‫‫- أيوا.‬
‫‫لا تتحرك.‬
‫‫يلا، شيلها.‬
‫‫ماشي.‬
‫‫تلاتة،‬
‫‫اتنين،‬
‫‫واحد.‬
‫‫أيوا!‬
‫‫صباح الخير، كابتن.‬
‫‫صرلك ساعات نايم.‬
‫‫كنت عم أحلم.‬
‫‫إني رجعت عبيتي.‬
‫‫شكلو حلم حلو.‬
‫‫كيف حال رقبتك؟‬
‫‫فهمت.‬
‫‫أنا كمان حلمت.‬
‫‫علحظة كنت رح حس بالذنب.‬
‫‫بعرف إنك إنت لي نقيتها،‬
‫‫بس مبارح قررت هي تنقيني أنا.‬
‫‫إذا كنت فاهم قصدي.‬
‫‫شفت الآثار برا؟‬
‫‫رح أعمل جولة صغيرة، يمكن مر شي أرنب.‬
‫‫ما بدي أعرف.‬
‫‫كان بس حلم.‬
‫‫ما بدي أعرف.‬
‫‫رح اقتلو.‬
‫‫سرقتها مني!‬
‫‫كابتن.‬
‫‫وقف!‬
‫‫- كانت لإلي.‬ ‫‫- روق.‬
‫‫- لإلي.‬ ‫‫- روق.‬
‫‫كابتن، هاد مو حقيقي.‬
‫‫طول بالك.‬
‫‫مو حقيقي.‬
‫‫لأ.‬
‫‫- نزلها من إيدك، كابتن.‬ ‫‫- لا تقوص!‬
‫‫هاد مو حقيقي.‬
‫‫طول بالك.‬
‫‫لا تقوص! هالشي مو حقيقي.‬
‫‫هالشي مو حقيقي.‬
‫‫- لا تقوص!‬ ‫‫- شيل البارودة من إيدك.‬
‫‫- "آينر"، وقف!‬ ‫‫- هاد مو حقيقي.‬
‫‫- نزلها من إيدك.‬ ‫‫- شيل البارودة!‬
‫‫- نزل البارودة!‬ ‫‫- "آينر"، وقف!‬
‫‫لأ!‬
‫‫بس…‬
‫‫فقدت عقلي شي؟‬
‫‫ما بعرف…‬
‫‫أنا آسف "آيفر".‬
‫‫انس لي صار.‬
‫‫تمام؟‬
‫‫قديش باقيلنا أكل؟‬
‫‫تقريبًا ولا شي.‬
‫‫- ذخيرة؟‬ ‫‫- كان في معنا خرطوشتين.‬
‫‫شايف شي؟‬
‫‫لأ.‬
‫‫هاد دب!‬
‫‫وين البارودة؟‬
‫‫- حطيتها بالمخزن.‬ ‫‫- شلون؟‬
‫‫عمِل ضجة.‬
‫‫بتفكر إنو راح؟‬
‫‫ما بعرف.‬
‫‫"اليوم 865"‬
‫‫"آيفر"؟‬
‫‫"آيفر".‬
‫‫الدب.‬
‫‫- جاهز؟‬ ‫‫- إي.‬
‫‫معك فرصة وحدي، خليها إصابة مباشرة.‬
‫‫ماشي.‬
‫‫واحد، اتنين، تلاتة.‬
‫‫كلو تمام. اهدوا.‬
‫‫اعطيني البارودة.‬
‫‫أنت بأمان.‬
‫‫لا تخاف.‬
‫‫رح ترجع عبيتك هلأ.‬
‫‫شو أهم شغلة بيساويها المستكشف؟‬
‫‫لمن بتسافر لأراضي مجهولة ‬ ‫‫لتستكشف مناطق جديدة بالعالم،‬
‫‫فهاد لتتأكد من إنو سجلات استكشافاتك‬
‫‫رح ترجع لبلدك بأمان وسلام،‬
‫‫معك أو بدونك.‬
‫‫وإلا كل لي ساويتو بيضيع.‬
‫‫كل الدم والعرق والدموع لي ذرفتها‬ ‫‫رح بتكون عالفاضي.‬
‫‫بعكس أعضاء الصحافة الدانماركية المحترمة،‬
‫‫نحنا بالحكومة الدانماركية‬ ‫‫ما شكينا ولا لحظة‬
‫‫إنو الكابتن "ميكلسن" رح يرجع‬ ‫‫عبلده بأمان وسلام.‬
‫‫ونحنا قمنا بدورنا لنضمن‬ ‫‫عودة البطل الدانماركي.‬
‫‫في كتير ناس جوا.‬
‫‫بتعرف هاديك السفينة،‬
‫‫"تايتنيك"؟‬
‫‫سمعت إنها غرقت.‬
‫‫وإنت كان بدك تشتغل عليها.‬
‫‫أنا محظوظ.‬
‫‫طول عمري محظوظ.‬
‫‫لأ.‬
‫‫أنا المحظوظ.‬
‫‫ما كنت واقف هلأ هون لولاك إنت.‬
‫‫شكرًا يا "آيفر".‬
‫‫بفضل الاكتشافات لي جابها الكابتن‬ ‫‫"آينر ميكلسن" معو،‬
‫‫اعترفت الولايات المتحدة‬
‫‫إنه "بيري لاند" منها جزيرة،‬
‫‫وإنها جزء من "غرينلاند".‬
‫‫"آيفر".‬
‫‫- أيوة؟‬ ‫‫- في مرة واقفة هنيك؟‬
‫‫أيوة.‬
‫‫كابتن.‬
‫‫بيسرني إنو كون…‬
‫‫بهنيكن يا شباب.‬
‫‫شكرًا لإلك.‬
‫‫…أول شخص بيستقبل‬
‫‫الرجال لي ساوا المستحيل.‬
‫‫بعرفك عـ"آيفر".‬
‫‫"آيفر آيفرسون".‬
‫‫- تشرفنا يا آنسة…‬ ‫‫- "هولم".‬
‫‫"نايا هولم".‬
‫‫تشرفت بمعرفتك آنسة "هولم".‬
‫‫وأنا تشرفت بمعرفتك.‬
‫‫الكابتن "آينر ميكلسن"‬
‫‫و"آيفر آيفرسون".‬
‫‫روح، الكل ناطرينك.‬
‫‫بحلفلكن إنن رجعوا.‬
‫‫- معالي الوزير. "آيفر آيفرسون".‬ ‫‫- شكرًا لإلك أستاذ.‬
‫‫"تزوج (آينر ميكلسن) و(نايا هولم) بعد عام"‬
‫‫"كرس حياته لـ(غرينلاند)"‬
‫‫"لم تطأ قدما (آيفر آيفرسون)‬ ‫‫القطب الشمالي ثانية"‬
‫‫"بقي (آينر) و(آيفر) صديقين إلى الأبد"‬
‫‫"مقتبس عن رواية (رجلان في مواجهة الجليد)‬ ‫‫للكاتب (آينر ميكلسن)"‬
‫‫ترجمة: نضال منذر‬